《侍大中丞曹公关武作三首 其二》
明代·邓云霄

吹角千群寂不喧，传呼屋瓦尽皆翻。不观灞上同儿戏，安识条侯将令尊。

气肃金天开组练，烟销铜柱定乾坤。东南半壁浑无恙，锁钥还应问北门。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。